Timusse (organe)

Li timusse, c' est èn organe avou del limfe, metou a l' intrêye del cadje coistrece des efants et des djonnes des biesses ås tetes, mins ki disparexhe après sacwants moes.

 Role biyolodjike 
C' est la ki les blankès globules do sistinme di disfinse des texhous (linfocites T) aprindèt a ricnoxhe les celules do coir, po n' ataker ki ls ôtes.

 timusse des veas 
Li timusse des veas, c' est èn organe ki fwait 10 cintimetes. Il est bén veyåve cwand on rsaetche li cofe coistrece d' on costé, et riployî li boket dvantrin do peumon. C' est èn organe bron clair, ki rshonne å cervea. Il est raloyî å cour, k' est metou djusse padrî.

I si magne voltî : c' est çou k' on lome del coisse di vea.

 Dins les maladeyes des biesses 
Dins l' pesse des bedots et des gades, li timusse est pår rinflé, çou k' est on sene di ricnoxhance del maladeye.

Categoreye:Antomeye
Categoreye:Sistinmes di disfinse (biyolodjeye)